Svenn Kristiansen

Svenn Erik Kristiansen (1940–2024) var en norsk politiker (FrP). Han representerte i mange år FrP i Oslo bystyre, og var varaordfører og ordfører i Oslo.Svenn Kristiansen er død - NRK/Stor-Oslo 19. juni 2024Anne Lindboe og Julianne Ofstad: Svenn Erik Kristiansen var en folkelig ordfører og varaordfører for Oslo - Minneord i Aftenposten 1. juli 2024 

Kristiansen var utdannet pølsemaker og ble senere lærer ved Sogn videregående skole.

 Politisk karriere 
Svenn Erik Kristiansen begynte sin politiske karriere som lokalpolitiker på Furuset, og var leder for Furuset bydelsutvalg i perioden 1986–1991. Han kom inn i bystyret i 1988 på varaplass, og ble fast medlem fra 1989, da som medlem i kultur- og utdanningskomiteen. Fra 1991 sto Kristiansen utenfor bystyret, men i 1995 kom han tilbake som varaordfører og leder for samferdsels- og miljøkomiteen. Fra 2003 var Kristiansen leder for helse- og sosialkomiteen. Etter Per Ditlev-Simonsens avgang, ble Kristiansen av Oslo bystyre 29. august 2007 valgt til ordfører, en posisjon han hadde frem til 17. oktober 2007, da Fabian Stang overtok posisjonen. Kristiansen gikk ut av Oslo bystyre i 2011.

Kristiansen markerte seg som en mangeårig støttespiller av idretten, og har jobbet for utbygging av nye anlegg for breddeidretten i Oslo og som en aktiv pådriver for nye Bislett stadion. Han gjorde seg også bemerket som pådriver for en konkurranseutsatt eldreomsorg.

 Referanser 

 Eksterne lenker 



Kategori:Norske pedagoger
Kategori:FrP-ordførere i Oslo
Kategori:Pedagoger ved Sogn videregående skole
Kategori:Personer fra Oslo